open-index/open-wikipedia-markdown huggingface dataset:
Pagkalulong sa bawal na gamot

thumb|right|200px|Isang taong gumagamit ng bawal na gamot sa pamamagitan ng paghitit.

Ang **pagkalulong sa bawal na gamot** ay ang pagkakaroon ng pagkahumaling ng isang tao sa mga pinagbabawal na gamot. Isa itong uri ng kalagayan na mahirap tanggalin ng isang tao, o ng taong nagumon na sa pagkasanay sa paggamit ng ganitong mga uri ng gamot; sapagkat matindi na ang kaniyang pagkasugapa o pagkahumaling sa masasamang mga gamot o bisyo. Maaring isang biktima ang taong adik ng pangangalakal ng mga ito, o dahil na rin sa kaniyang sariling pagpapasyang dala ng hindi makayanang mga suliranin sa buhay.

Kasama pa ring batayan ng damay sa tao ang mismong mga katangian ng ininom o ginamit na gamot. Kabilang dito ang dami ng gamot, ang katapangan ng timpla ng gamot, ang paraan ng paggamit  maaring hinithit, ininom,  o kaya inindyiksyon o itinurok sa balat , at pati ang pagsasabayan o pagtatambalan ng mga ginamit na bawal na gamot.

## Rehabilitasyon
Kapag nahumaling na ang isang tao sa bawal na gamot, nireseta man o hindi, isa sa mga pinakamainam na pagbibigay-lunas ang paglalagay ng pasyente sa isang institusyon para sa mga adikto o drogadiko.  Partikular na ang sa loob ng isang pagamutang hindi makakakuha ng bawal na gamot ang pasyente.  Pinananatili ang pasyente sa lundayang pagalingan o sentrong pangrehabilitasyon sa loob ng sapat na panahon, upang makapanumbalik sa dati niyang kalagayang hindi umaasa sa nireresetang nakahumalingang gamot.  Ginagawa ito upang magkaroong muli ang pasyente ng sapat na pagpigil at pagtaban o pagkontrol sa sarili, at maging respeto sa sarili na makakatulong upang matalikuran ang kanyang adiksiyon. Kapag umalis ang pasyente na may pakiramdam na parang bilanggo, isa itong tanda na hindi ganap o tama ang natanggap niyang paraan ng panggagamot.

Ganito rin ang ginagawa sa mga pasyenteng may umiiral na alkoholismo o pagkahumaling sa iba pang mga gamot.

## Tingnan din
*Paninigarilyo
*Tabako
*Pagsusugal

## Mga sanggunian
## Mga kawing panlabas
*Isang Praymer Tungkol sa *Comprehensive Dangerous Drugs Act of 2002* , Gov.ph
*Impormasyon Tungkol sa mga Bawal na Gamot para sa mga Magulang , Health.NSW.gov.au
*Pabatid, mga kautusan, at kapatawang mga parusa ukol sa hindi makatarungang pagkakaroon, paggamit, pag-inom,  pamimigay, at pagbebenta ng mga ipinagbabawal na gamot, alcohol, at pinamamahalaang mga sangkap, ng mga mag-aaral sa bakuran ng paaralan o bilang bahagi ng mga gawain sa paaralan , Koda ng Ipinagbabawal na Pag-uugali, Mga Karapatan at Pananagutan ng Mag-aaral, Seattle Public SchoolsSeattleSchools.org, Agosto 2008.
*Pagkalulong sa Ipinagbabawal na Gamot , Anamaego.multiply.com

Kategorya:Adiksiyon
Kategorya:Kalagayan
Kategorya:Tao
Hukbong-kati

Ang isang **hukbong-kati**, **hukbong katihan**, o pinasimple bilang **hukbo**, ay isang puwersang nakikipaglaban na sa lupain ang pangunahing operasyon. Sa mas malawak na kahulugan, ito ang sangay ng militar, sangay ng serbisyo, o armadong sangay ng isang bansa o estado na nakabase sa kalupaan. Maaring mayroon din itong mga ari-ariang abyasyon sa pamamagitan ng posessyon ng isang abyasyong bahagi ng hukbo. Sa loob ng isang pambansang puwesang militar, maaring nangangahulugan ang salitang hukbong-kati o hukbo bilang isang *field army* o hukbo sa pook ng labanan.

Sa ilang mga bansa, tulad ng Pransya at Tsina, ang katawagang "hukbong-kati" o "hukbo," lalo na sa anyong maramihan, ay mayroong mas malawak na kahulugan sa sandatahang lakas bilang isang kabuuan, habang pinapanatili ang kolokyal na kahulugan ng hukbong-kati o hukbo bilang puwersang panlupa. Upang mapagkaiba ang kolokyal na hukbong-kati o hukbo mula sa pormal na konsepto ng puwersang militar, inaangkop ang katawagan. /Halimbawa, tinatawag sa Pransya ang puwersang panlupa bilang *Armée de terre*, nangangahuluhang **Hukbong Panlupa**, at tinatawag ang panghimpapawid at pangkalawakang puwersa bilang ''Armée de l'Air et de l’Espace*, nangangahulugang **Hukbong Panghimpapawid at Pangkalawakan**. Ang puwersang pandagat, bagaman hindi ginagamit ang katawagang "hukbo," ay kabilang din sa mas malawak na kahulugan ng katawagang "mga hukbo" — sa gayon, ang Hukbong Pandagat ng Pransya ay isang mahalagang bahagi ng kolektibong Hukbong Pranses (Sandatahang Lakas ng Pransya) sa ilalim ng Ministeryo ng mga Hukbo. Nakikita din ang isang katulad na huwaran sa Tsina, na puwersang panlupa ang *People's Liberation Army* (PLA), puwersang panghimpapawid ang *PLA Air Force*, puwersang pandagat ang *PLA Navy*, at gayon din sa iba pang mga sangay.

Ang kasalukuyang pinakamalaking hukbong katihan sa buong mundo, sa bilang ng aktibong tropa, ay ang *PLA Ground Force'' ng Tsina na may 1,600,000 aktibong tropa at 510,000 nakareserbang tauhan na sinundan ng Hukbong Indiyano na may 1,237,117 aktibong tropa at 960,000 nakareserbang tauhan.

Ang mga hukbo sa Indya ay kabilang sa mga una sa mundo. Nangyari ang unang natalang labanan, ang Labanan ng Sampung Hari, nang tinalo ng isang Aryong Hindu na hari na nagngangalang Sudas ang isang alyansa ng sampung hari at ang kanilang suportadong pinuno. Noong Panahon ng Bakal, nagkaroon ng pinakamalaking mga hukbo sa mundo ang mga Imperyo ng Nanda at Maurya na natamo ang rurok sa tinatayang 600,000 impanterya, 30,000 kabalyeriya, 8,000 karwaheng-pandigma 9,000 elepanteng pandigma na hindi kabilang ang mga tributaryong estadong kakampi.

## Mga sanggunian
Kaurian:Militar
Coinage

Ang **coinage** ay Ingles para sa **paggawa ng sinsilyo** o **paggawa ng barya** na maaaring tumukoy sa:

*Ilang serye ng mga barya o paggawa ng sinsilyo na hinampas bilang bahagi ng pananalapi
**Paggawa ng sinsilyo sa bawat rehiyon*
**Paggawa ng sinsilyo sa Amerika
**Paggawa ng sinsilyo sa Britanya
**Paggawa ng sinsilyo sa Asya
***Paggawa ng sinsilyo sa Tsina

*Isang magasin tungkol sa numismatika, ginagawang malaking titik: *COINage (magasin)*
*Ang paglikha ng isang neolohismo, o bagong salita
*Isang bayad sa adwana o buwis na pinipino sa lata, binuwag noong 1838; tingnan paggawa ng sinsilyo sa lata
*Ang karapatan na at proseso ng paggawa ng salapi, i.e. paggawa ng mga barya
Barya

Ang **barya** o **sinsilyo** ay isang piraso ng matigas na materyal, kadalasang metal o isang metalikong materyal, na kadalasang hugis disko, at kadalasang nilalabas ng isang pamahalaan. Ginagamit ang barya bilang isang uri ng salapi sa iba't ibang transaksiyon, mula sa pang-araw-araw na baryang nasa sirkulasyon hanggang sa malawak na bilang ng mga talaksan ng ginto't pilak na barya. Sa kasalukuyan, binubuo ang mga mga barya at papel ng bangko ng mga anyo ng pera ng lahat ng makabagong sistema ng salapi. Ginagamit kadalasan ang mga barya na laganap (pangkalahatang ginagamit sa pagpapalaganap ng salapi) para sa mga yunit na may mababang-halaga, at ang salaping papel para sa mas mataas na mga halaga; gayon din, sa karamihan ng mga sistema ng salapi, ang pinakamataas na halaga ng laganap na barya ay mas mababa kaysa pinakamababang halaga ng papel na salapi.

Kategorya:Pananalapi
Katas ng karne

Ang **katas ng karne** ay ang katas na nagmumula sa karne ng anumang hayop, at maaaring tumukoy sa:

*Pangkaraniwang mula sa karne ng baka:
:*Halaw na katas ng karneng baka
:*Karinyusa ng karneng baka
:*Tsaa ng karneng baka

## Tingnan din
*Sabaw
Halaw na katas ng karneng baka

Ang **hinangong katas ng karneng baka** o **hinalaw na katas ng karne ng baka** (Ingles: *beef extract*) ay ang katas na hinango mula sa karne ng bakang walang taba.  Ginagamit itong pandagdag sa diyeta ng mga nagpapagaling o imbalidong mga pasyente.  Naglalaman ito ng kaunting bilang ng materya ng pagkain na may natatanging uri ng kimikal na hinango mula sa mga lamuymoy ng masel sa pamamagitan ng pagpapainit na may presyon at may kaunting tubig.  Kaiba ito sa karinyusa ng karneng baka (tinatawag na *beef juice*) dahil sa kakauntian ng antas ng halaga bilang pagkain at pinagmulan.  Binubuo ang karinyusa ng karne ng baka ng mga katas na nagmula sa mismong pinakalaman ng karneng baka.  Samantalang mga hango o halaw (mga ekstraktibo) lamang ang nasa payak na katas ng karneng baka.  Magkaiba rin ang paraan ng paghahanda ng mga ito.

## Layunin ng paggamit
### Sa panggagamot
Dahil sa kakayanan nitong makapagpasigla ng paglabas at pagdaloy ng mga likidong katas mula sa tiyan, nakatutulong ito sa panunaw o dihestiyon sa loob ng sistemang panunaw ng pasyente.  Nagsisilbi rin itong pampagana sa pagkain ng tao.  Isang halimbawa ng paggamit nito ang pagdaragdag ng katas ng baka sa puti ng itlog na ipapakain sa pasyente, upang maging katanggap-tanggap ang panlasa.

Hindi ipinapakain ang katas ng karne ng baka sa mga pasyenteng may gawt o piyo, may sakit sa bato, at may kumapal na mga arteryo.

### Sa pagluluto
Ginagamit ding pampalasa ang katas ng karne ng baka sa pagluluto.

## Tingnan din
*Sabaw

## Mga sanggunian
Kaurian:Pagkain
Kaurian:Pagluluto
Kaurian:Panggagamot
Karinyusa ng karneng baka

:*Tungkol ito sa pagkain, para sa sayaw tingnan ang Karinyosa.*
Ang **karinyusa ng karneng baka**, **dyus ng karne ng baka**, **yago ng karneng baka**, o **lurit ng karne ng baka** (Ingles: *beef juice*) ay ang matubig na katas ng karneng baka na nagmumula sa mismong pinakalaman ng bakang pinaggawaan o pinaghanguan nito.  Kaiba ito sa hinangong katas ng karneng baka (tinatawag na *beef extract*) lamang dahil sa kakauntian ng antas ng halaga bilang pagkain, kanilang pinagmulan, at paraan ng paghahanda.  Binubuo ang karinyusa ng karne ng baka ng mga katas na nagmula sa talaga o mismong pinakalaman ng karneng baka, samantalang mga hango o halaw lamang ang nasa payak na katas ng karneng baka.  Mas mataas ang kaantasan o kahalagahan bilang pagkain ng lurit ng karne ng baka dahil ito mismo ang mga likidong nagmumula sa hibla o pibra ng masel ng karne, kaya't mas mainam na pagkain para sa mga imbalidong pasyente at sa mga sanggol.

## Paghahanda ng karinyusa
Bagaman inihahanda o ginagawa ang produktong ito sa isang pagawaan o pabrika, may mga kaparaanang maisasagawa upang makakuha ng karinyusa ng karneng baka.  Tinatadtad o tinitilad ang karne ng baka, at inilalagay pagkaraan sa malamig na tubig.  Inilalagay ang nakababad na karne sa isang hindi naiinitang lugar, at pababayaang unti-unting masipsip ng karne ang tubig sa loob ng ilang panahon hanggang sa mamaga ang karne.  Pagdaka, kinukuha ang namagang karne at pinipiga ang katas o karinyusa habang nasa loob ng isang telang pigaang muslin o katsa.

Mas matubig ito kaysa payak na inihandang katas ng karne ng baka, subalit mas kumpleto ang katas na nakukuha sa ganitong paraan, partikular na kung ginawa sa kusina ng tahanan.

## Kayarian at kahalagahan ng karinyusa
Naglalaman ang hilaw na karinyusa ng karneng bakang gawa sa tahanan ng mga tatlo magpahanggang pitong bahagdan ng materya o sustansiyang pampagkain.  Naglalaman ng mas mataas na bahagdan ng protina ang nagmumula sa mga pagawaan o pabrika, na nasa mga pito magpahanggang 30 bahagdan o mahigit pa.  Sa Estados Unidos, kabilang sa mga tatak o kompanyang gumagawa ng karinyusang karne ng baka ang ''Brand's*, *Valentine's*, *Armour's* (ng Kompanyang Bovril), at *Wyeth's''.  Bagaman mas mataas ang bahagdang pangsustansiyang gawa ng pabrika, isang maginhawang paraan ng pagkatas ng karinyusa ng karneng baka ang inilarawan sa itaas kung ihahanda sa bahay lamang.  Mas may kamahalan din ang halaga ng mga inihanda sa mga pagawaan.

Bilang paghahambing, may pagkakahawig ang kahalagahang pampagkain ng karinyusa sa mas may murang halagang puti ng itlog.

## Bilang pagkain ng pasyente
Ibinibigay ang karinyusa ng karneng baka sa mga naaangkop na pasyente dahil sa pagiging mas "tunay na pagkain" nito.  Nakakapagpasigla din ito ng sistemang panunaw ng tao.  Ipinapainom din ang isang kutsarita ng karinyusa isang ulit sa loob ng isang linggo sa mga sanggol na pinasususo o pinadedede ng isterilisado at artipisyal na inihandang gatas.

## Tingnan din
*Sabaw

## Mga sanggunian
Kategorya:Pagkain
Tsaa ng karneng baka

Ang **tsaa ng karneng baka** (Ingles: *beef tea*) ay tumutukoy sa tsaa na gawa mula sa karne ng baka.  Iba't iba ang paraan ng paghahanda ng inuming ito.  Sa paghahanda nito, ginagamit ang walang taba at walang litid o lamad na karne ng baka.  Pinakamahalagang kayarian ng inuming ito ang mga nasa kulang-kulang na 2 bahagdan ng nakukuhang protina o albumin.  

## Mga paraan ng paghahanda
Isa sa mga paraan ng paghahanda ng tsaang mula sa karne ng baka ang mabilisang pagpapakulo ng karne.  Subalit ito ang hindi pinakakatanggap-tanggap na kaparaanan, dahil namumuo kaagad o nagiging koagulado ang mga albumin o protina, na nakapipigil sa pagpasok at pagkahalo patungo sa mismong tsaa.

Pinakamainam na paraaan ang pahiwang papunit ng karne ng bakang walang lamad at litid.  Inilalagay ito sa isang garapon.  Hahaluan ang karne ng isang pinta ng tubig, hahaluin, at saka tatakpan.  Unti-unting paiinitan ang garapon sa loob ng isang oras habang nakababad sa tubig na nasa loob isang kawali o kaserola.  Pinapanatili ang temperatura sa 167 degring Fahrenheit, upang maiwasan ang pamumuo ng mahahalagang mga sustansiya ng karne.  Pagkaroon nito, gawa na ang tsaa ng karneng baka, subalit hindi pa ito luto, dahil sa hilaw na pulang kulay at hilaw na lasa.  Kaya't mabilisan na itong pakukuluan at tatanggalin mula sa pagkakadarang sa apoy.  Ibubuhos ang tsaa sa isang lalagyan na hindi ginagamitan ng pansala.  

Bagaman hindi sinasala ang mismong tsaa, pinipiga namang sinasala ang mga piraso ng karne ng baka.  Pagkaraan nito, inihahalo ang pinigang produkto sa nagawa nang tsaa ng karneng baka.

## Buong tsaa ng karneng baka
Ang **buong tsaa ng karneng baka** ay isang uri ng tsaang nagmula sa karne ng baka.  Sa paghahanda nito, idinaragdag sa tsaa ang mga hibla ng karne na pinung-pino ang pagkakapulbos.  Pagkatapos ng pagdaragdag sa tsaa, hinayaang nakalutang lamang ang mga pinulbos na hibla ng karneng baka.

## Kahalagan sa panggagamot
Sa pagpapagaling ng pasyente, nakatutulong ang pagpapainom ng tsaa ng karneng baka sa paghihikayat sa may sakit na kumain pa ng mas marami.  Nakabubuti rin ito sa pagpapainam ng  panunaw ng tao.

## Tingnan din
*Halaw na katas ng karneng baka
*Karinyusa ng karneng baka
*Sabaw
*

## Mga sanggunian
Kategorya:Tsaa
Kaurian:Pagkain
Odin

Sa mitolohiyang Nordiko, si **Odin** ang hari ng mga Nordikong diyos na may iisang  mata lamang.  Bukod sa pagiging Haring Diyos, siya rin ang Diyos ng Digmaan at Diyos ng Karunungan.  Sa Aleman, kilala siya bilang **Waton**.

Naghahari sa daigdig si Odin mula kanyang trono.  Sa magkabilang mga balikat, may dalawang mga uwak na nagngangalang Hugin at Munin.  Nangangahulugang "isipan" ang Hugin, samantalang "alaala" naman ang Munin.  Sa araw-araw at tuwing umaga, lumilipad ang dalawang mga uwak sa palibot ng daigdig.  Sa kanilang pagbabalik, iniuulat nila kay Odin ang mga kabatiran hinggil sa mga nabubuhay at mga namamatay.  Sa paanan naman ni Odin, habang nakaupo sa kanyang trono, mayroong dalawang mga lobo.

Dahil sa pagkawala ng isang mata, nagsusuot si Odin ng isang malaking ginintuang helmet na hinihila niyang paibaba upang maikubli ang kapansanan.  Nawala ang isang mata ni Odin dahil kinailangan niyang magkamit ng karunungan upang makapaghari ng mainam.  Nakuha niya ang karunungan mula sa pag-inom sa isang balon ng karunungan na binabantayan ni Mimir, isang higante.  Walang kaabug-abog na dinukot ni Odin ang isa sa kanyang mga mata nang hingin ito ni Mimir bilang kapalit ng pag-inom ng tubig mula sa balon ng karunungan.

Asawa ni Odin si Frigga, ang reyna ng mga diyos.  Si Thor ang anak nilang lalaki, na Diyos ng Kulog.

## Mga sanggunian
Kategorya:Mga Nordikong diyos
Emma Goldman

thumb|220px|right|Si Emma Goldman, mga 1911
Si **Emma Goldman** (27 Hunyo 1869&nbsp;– 14 Mayo 1940) ay isang anarkista na kilala sa kanyang aktibismong pampolitika, pagsusulat at mga talumpati. Ginampanan niya ang isang mahalagang gampanin sa pagsulong ng pilosopiyang pampolitika ng anarkista sa Timog Amerika at Europa noong unang bahagi ng ika-20 siglo.

Ipinanganak sa Kovno sa Imperyong Ruso (ngayon Kaunas sa Lithuania), nadayuhan si Goldman sa Estados Unidos noong 1885 at nanirahan sa Lungsod ng New York, kung sumali siya sa umuusbong na kilusang anarkista.

## Mga sanggunian 
Kategorya:Amerikanong anarkista‎
Anarchist

Ang ***anarchist*** ay isang salitang Ingles na maaaring tumukoy sa:

*anarkista, taong may kaugnayan sa anarkismo.
**Anarchist (komiks)*, isang tauhan sa komiks.
Pagkakatuklas ng Amerika

Ang **Pakakatuklas ng Amerika** ay maaaring tumukoy sa iba't ibang mga tao, depende sa konteksto at kahulugan:

* Mga katutubong tao sa Amerika, na ang unang mga tao na namuhay sa Amerika.
* Mga Viking (tingnan Nordikong kolonisasyon ng Amerika, L'Anse aux Meadows, Vinland); partikular:
** Gunnbjörn Ulfsson, na unang nakita ang mga pulo sa ibayo ng Greenland, marahil noong unang bahagi ng siglo 900.
**Bjarni Herjólfsson, na unang nakita ang pangunahing lupain ng Timog Amerika (Labrador, Canada) noong mga 986.
**Leif Eriksson, na lumapag sa Timog Amerika (Newfoundland, Canada) noong taong 1000.
* Iba't ibang hindi pa napapatunayang mga manlalakbay bago si Columbus.
* Si Christopher Columbus, na naging tanyag sa kanyang paglalakbay noong 1492 na nagkaroon ng dramatikong kinahihinatnan para sa parehong Bago at Lumang Mundo.
* Ibang mga manggagalugad na taga-Europa noong "Panahon ng Pagtutuklas" (tingnan Kolonisasyon ng mga Europeo sa Amerika).

## Tingnan din
* Kasaysayan ng Amerika

Kategorya:Kasaysayan ng Amerika
Hari ng mga diyos

Ang **hari ng mga diyos** ay maaaring tumukoy sa:zeus

*Zeus, sa mitolohiyang Griyego.
:Katumbas si Zeus nina:
::*Hupiter, sa mitolohiyang Romano.
::*Tinia, sa mitolohiyang Etruskano.
*Odin, sa mitolohiyang Nordiko.
Lambak ng Great Rift

[thumb|200px|Ang [Tangway ng Sinai sa gitna at ang Dagat na Patay at Ilog Hordan sa lambak sa itaas]]

Ang **Lambak ng Great Rift** () ay isang pangalan na binigay noong huling bahagi ng ika-19 na dantaon ni John Walter Gregory, isang Britanikong manggagalugad, sa tuloy-tuloy na heograpikong labangan, tinatayang 6,000 kilometro (3,700 milya) ang haba, na bumabagtas sa hilagang Sirya sa Timong-kanlurang Asya hanggang sa gitnang Mozambique sa Silangang Aprika. Patuloy na ginagamit ang pangalan ng ilan, bagaman, hindi tinuturing tumpak ito sa heolohiya hinggil sa kabilang dito ang tinuturing ngayong hiwalay, ngunit kaugnay na mga sistema ng awang at patlang ng bato.

## Mga panlabas na kawing 
* Rift Valley-Sa wikang ingles

Kategorya:Heograpiya
Ligang Arabe

Ang **Ligang Arabe** (Ingles: *Arab League*,  *al-Jāmiʻa al-ʻArabiyya*), opisyal na tinatawag bilang ang **Liga ng mga Estadong Arabe** (Ingles: *League of Arab States*, ( *JāmiArabiyya*), ay isang rehiyonal na samahan sa mga estadong Arabe sa Timog-kanlurang Asya, at Hilaga at Hilaga-silangang Aprika.  Nabuo ito sa Cairo noong 22 Marso 1945 na mayroong anim na kasapi: Ehipto, Irak, Transhordan (napalitan ang pangalan bilang Hordan pagkatapos ng 1946), Lebanon, Saudi Arabia, at Sirya.  Sumali ang Yemen bilang isang kasapi noong 5 Mayo 1945. Mayroon ngayon itong 22 kasapi.  Ang pangunahing layunin ng liga ang "ipaglapit ang mga ugnayan ng bawat kasaping Estado at iugnay ang pagtutulungan sa pagitan nila, upang ipagsanggalang ang kanilang kalayaan at soberenya, at upang ituring sa isang pangkalahatang paraan ang mga ugnayan at interes ng mga bansang Arabe."

## Mga sanggunian 
Kategorya:Ligang Arabe
Piyano

thumb|right|Piyano.

Ang **piyano** ay isang instrumentong pang-musika na tinutugtog sa pamamagitan ng tiklado. Malawak na ginagamit sa musikang Kanluranin para sa pagtugtog ng isahan o grupo, musikang kamara at saliw, tanyag din ang piyano bilang pantulong sa paglikha at pagsasanay sa musika. Bagaman hindi madaling dalhin at kadalasang mahal, ang pagkamaraming gamit at matatagpuan kahit saan ng piyano ang nagdulot dito upang maging isa sa mga pamilyar na instrumentong pang-musika.

Ang pagpindot sa isang tipa sa tiklado ng piyano ay nagdudulot sa nakatakip sa piyeltrong martilyo na tamaan ang mga aserong kuwerdas. Bumubuwelta ang mga martilyo, na pinapahintulot ang mga kuwerdas na magpatuloy manginig sa kanilang matunog na kadalasan.

## Mga sanggunian
## Tingnan din 
* Pagtotono ng piano

Kategorya:Instrumentong pangtugtugin
Damo (paglilinaw)

Ang **damo** ay maaaring tumutukoy sa mga sumusunod:
* Isang miyembro ng pamilya Poaceae o totoong damo. Tinatawag na *true grass* sa Ingles.
* Isang karaniwang katawagan sa mga halaman na tinatawag na damo na maaari o hindi maaaring kabilang sa Poaceae. Tinatawag na *grass* sa Ingles.
* Isang damong-dagat o halamang dagat.
* Isang damong masama o halaman na hindi kaayaya o di kapakipakinabang sa tao. Tinatawag na *weed* sa Ingles.  Kilala rin ito bilang damong himatmatin.
* Maaari ring gamitin ang "masamang damo" sa isang tao na matagal mamatay o mahaba ang buhay, sapagkat inihahambing sa damong palaging umuusbong o tumutubo uli kahit na madalas na kinakalos.  O kaya, hindi tinatablan ng kahit anong pamuksa.
* Ang ipinagbabawal na drogang Cannabis.
* Ang mga damong-gamot o yerba, ginagamit bilang mga halamang ipinanggagamot.
Pia Guanio

Si **Liana Pia Coronado Guanio-Mago** (ipinanganak 24 Oktubre 1974), na mas kilala bilang **Pia Guanio**, ay isang artista at punong-abala sa Pilipinas.  Kasalukuyan siyang makikita sa '24 Oras* at *Showbiz Central* na lahat pinapalabas sa GMA Network.  Nanggalin rin siya sa ABS-CBN at napapanood din dati sa Studio 23 sa programang *Breakfast''.

Kategorya:Mga artista mula sa Pilipinas
Kanal ng Panama

Ang **Agusan ng Panama** (Ingles: **Panama Canal**) ay isang agusan na ginawa ng tao na dinidugtong ang Karagatang Atlantiko at Karagatang Pasipiko. Isa sa mga malaki at pinakamahirap na proyektong inhinyeriya, may malaking epekto ito sa paglalayag sa pagitan ng dalawng mga karagatan, na pinapalitan ang mahaba at mapanlinlang na ruta sa pamamagitan ng Daanang Drake at Lungos ng Horn sa pinakatimog na dulo ng Timog Amerika. Isang barko na naglalayag mula New York hanggang San Francisco sa pamamagitan ng agusan ay naglalakbay ng 9,500&nbsp;Km (6,000&nbsp;miles), na nasa ilalim ng kalahati ng 22,500&nbsp;km (14,000&nbsp;milya) ruta sa paligid ng Lungos ng Horn.

## Kasaysayan 
Noong 1875, ang Compagnie Universelle Du Canal Interocéanique De Panama ay itinatag, na mayroong kontrol ni Ferdinand de Lesseps. Noong ikaunang araw ng taong 1880, ang Pransiya ay nagsimula ang pagpapatayo ng agusan ngunit inabandona ito noong 1889 dahil sa bangkarota. Noong 15 Agosto 1916, opisyal na binuksan ang agusan.

## Mga sanggunian 
Kategorya:Mga kanal
Tornilyo

Ang **tornilyo** o **balukay** ay isang matulis na piraso ng reskadong metal na kawangis ng pako.  Hindi katulad ng isang pako, mayroon itong pilipit na ukit hanggang sa dulong matulis.  Dinidiin ang isang tornilyo sa isang kahoy at iniikot ng pamihit-tornilyo at magkakaroon ng mga ukit ang kahoy.  Iniiwasan nito na malaglag ang tornilyo, na katulad ng isang pako.  Nahahati ang mga tornilyo sa tornilyong kahoy, tornilyong makina at tornilyong sariling-natatapik.

May mga reskado ang mga tornilyong makina na tinatambal sa tuwerka na may babaeng reskado.  Maaaring yari ang tornilyo sa bakal, asero, tanso, tansong dilaw, at iba pa.

Kaurian:Kasangkapan ng karpintero
Transpormador

thumb|250px|Transpormador

Ang **transpormador** o **transpormer** ay isang makina na pinapakilos ang elektrikal na enerhiya mula sa isang sirkito patungo sa isa pa sa pamamagitan ng elektromagnetismo.  Mahalagang bahagi sila sa mga sistemang pang-kuryente.

May iba't ibang mga laki ang mga transpormador, mula sa isang napakaliit na pagkabit ng transpormador sa loob ng isang mikropono hanggang sa malalaking yunit na tone-tonelada ang bigat na ginagamit sa mga parilya ng kuryente.

Isa sa mga dahilan sa paggamit ng transpormador ay upang gawing lakas ang isang boltahe sa loob ng lakas ng isa pang boltahe.  Mas madaling ipadala ang mas maraming boltahe sa malayong distansiya, ngunit masa madaling gamitin sa bahay ang mababang boltahe.

## Mga sanggunian 
Kategorya:Elektronika
Buddy Holly

Si **Charles Hardin Holley**, mas kilala bilang **Buddy Holly** (7 Setyembre 1936 – 3 Pebrero 1959) ay isang Amerikanong mang-aawit at manunulat ng awitin at ang nagnguna ng rock and roll.  Bagaman nagtagal lamang ng isa at kalahating taon ang kanyang tagumpay bago siya namatay sa isang aksidente sa eroplano.  Nilalarawan ni Bruce Eder si Holly bilang "ang natatanging pinakamaimpluwensiyang malikhaing lakas sa sinaunang rock and roll." Naimpluwensiyahan at nagbigay-sigla ang kanyang mga gawa ng ibang mga musikero, katulad ng The Beatles, The Beach Boys, The Rolling Stones, at Bob Dylan, at nagsikap ng isang masidhing impluwensiya sa popular na musika.

## Mga sanggunian
Kategorya:Mga mang-aawit mula sa Estados Unidos
Transformer (paglilinaw)

Maaaring tumukoy ang **Transformer** sa:
* Transpormador, isang kagamitan na nililipat ang enerhiyang elektrikal mula sa isang sirkito patungo sa isa pang sirkito sa pamamagitan ng magnetikong pagkabit
* *Transformer* (album), album ni Lou Reed's ng 1972
* *Transformer: The Lou Reed Story*, isang talambuhay ni Lou Reed na sinulat ni Victor Bockris 
* "Transformer" (awitin), ni Gnarls Barkley
* Transformers (kathang-isip), isang prankisa ng mga laruan at kathang-isip na tauhan na nakasentro sa mga nagbabagong mga robot mula sa ibang mga planeta
** Transformers (mga laruan), ang laruan
** Tala ng mga komiks ng serye ng Transformers
** *The Transformers* (palabas sa telebisyon) (1984–1987), Amerikanong larawang-guhit na seryeng pantelebisyon 
*** Tala ng mga seryeng pantelebisyon ng Transformers
*** Transformers: Armada
** *The Transformers: The Movie*, ang larawang-guhit na pelikula noong 1986
** *Transformers*, ang larong pang-bidyo noong 2004 sa PlayStation 2.
** *Transformers* (pelikula), ang buhay-na-aksiyong pelikula noong 2007 na dinirek ni Michael Bay at ehekutibong prinodyus ni by Steven Spielberg
Isparta

thumb|right|200px|Ang teritoryo ng sinaunang Isparta.
Ang **Isparta** o **Esparta** ay isang lungsod-estado ng sinaunang Gresya.  Tinatawag na mga **Ispartano** o **Espartano** ang mga mamamayan ng Isparta.  Kilala ang mga Ispartano bilang mga sanay sa mga gawaing militar o pangkawal.  Mayroon silang katangiang nakapapamuhay ng walang karangyaan.

## Heograpiya 
Nakalagak ang lungsod sa tangway ng Peloponeso na nasa katimugang bahagi ng Gresya.

## Mga mamamayan 
May tatlong pangkat ng mga tao ang Isparta: ang mga Spartiate, ang mga perioeci, at ang mga helot.

### Mga Ispartano 
thumb|right|Mga kabataang Ispartano at Isparta habang nagsasanay.
Sa kaantasang panglipunan ng Isparta, gumaganap ang mga Ispartano bilang mga aristokrata.  Sila ang nagmamay-ari ng mga lupain.  Sila ang mga sinasaysay upang maging mga mandirigma.  Sa simula ng kanilang kabataan, sinasanay na ng Istado ng Isparta ang mga batang lalaki sa larangan ng himnastika.  Kinukuha sila mula sa kanilang mga ina sa gulang na pito.  Sinasanay rin sila sa paggamit ng mga sandata.   Hindi pinahihintulutang mag-asawa kaagad ang mga kalalakihan, hangga't hindi sila umaabot sa edad ng tatlumpu.

Sumasailalim din ng pagsasanay sa himnastika ang mga kabataang babae.  Nagkakamit sila ng sapat na kalayaan kapag narating na ang hustong gulang.

### Mga perioikoi 
Namumuhay sa ilalim ng pamamahala ng mga Ispartano ang mga perioikoi.  Namumuhay sila sa pamamagitan ng pangangalakal.  Hindi pinapahintulutang maging mga mangangalakal ang mga tunay na Ispartano.

### Mga helot 
Naglilingkod bilang mga alipin ang mga helot.  Mayroon silang iilang mga karapatan.  Sila ang nagsasaka ng mga lupain para sa mga Ispartano.

## Mga sanggunian 
Kategorya:Mga lungsod ng Sinaunang Gresya
Kategorya:Sinaunang Gresya
Kategorya:Mga siyudad-estado ng Gresya
Mga Plebo

Ang mga **plebo**, **plebyano**, o **plebeyano** ay ang mga karaniwang tao sa lipunan ng Sinaunang Roma.  Sa hanay ng kaantasang panlipunan ng matandang Roma, nasa ibaba sila ng mga patrisyano, subalit mas nakaaangat kaysa mga taong pinalaya at higit na nakaaangat kaysa mga alipin.  Sila ang mga taong ipinanganak na malaya ngunit may kaunting kapangyarihan sa Sinaunang Roma.

Noong mga 500 BK sa Republika ng Roma, hindi sila nakapaglilingkod bilang mga politiko sa mga tanggapan ng pamahalaang Romano.  Hindi sila maaaring maging pari, at hindi rin makapag-aasawa ng mga taong patrisyano.  Subalit nakapaglilingkod sila bilang mga sundalo sa hukbong katihan.

Pagkalipas ng mahigit sa 200 mga taon, nagkamit ang mga plebo ng sari-saring mga karapatan.  Pinakamahalaga sa mga ito ang karapatang makapaghalal ng mga tribuna.  Binubuo ang mga tribuna ng sampung mga opisyal na maaaring tumanggi sa hindi patas na mga pagpapasya ng mga mahistrado.  Sila ang mga hinirang upang gumanap na mga tagapagtanggol na pangkarapatan ng mga plebo.

Noong 287 BK, nagkaroon sila ng karapatang makilahok sa paggawa ng mga batas.  Nagtagumpay din sila sa pagkakaroon ng karapatan upang maging mga pari.

## Mga sanggunian
Kaurian:Mga sinaunang Romano
Deirdre

, c. 1905.]]

Si **Deirdre** ay isang bayaning babae sa mitolohiya at alamat ng hindi pa Kristiyanong Irlanda.  Batay sa panitikang Irlandes, nagkaroon ng hula na magdadala ang kanyang kagandahan ng parusang pagpapalayas at kamatayan sa mga bayani.  Dahil dito itinago siya ni Haring Conchobar hanggang sa dumating ang panahong maaari na niyang pakasalan si Deirdre.  Subalit hindi sinasadyang nakita at umibig si Deirdre kay Naoise.  Dinala ni Naoise si Deirdre sa Eskosya.  Sa paglalakbay na ito, isinama ni Naoise ang kanyang mga kapatid na lalaki.  Sinugo ni Haring Conchobar ang mandirigmang si Fergus sa Eskosya upang kuhanin at maibalik sina Deirdre.  Napatay ang tatlong magkakapatid.  Sa kalaunan, namatay si Deirdre dahil sa pagdadalamhati.

## Mga sanggunian
Kaurian:Mitolohiyang Irlandes
Dan

Si **Dan** ay isa sa mga anak ni Jacob (kilala rin bilang Israel) kay Bilhah, ayon sa *Aklat ng Henesis* ng Lumang Tipan ng Bibliya. Bilang isa sa pinanggalingan ng Labindalawang Tribo ng Israel, si Dan ang tagapagtatag ng Tribo ni Dan, na tinawag bilang mga taong Daniteo o mga Danita. Lumipat ang mga Daniteo patungo sa hilaga ng teritoryong naitalaga para sa kanila. Sa kanilang paglipat na ito, tinabanan nila ang bayan ng Laish na malapit sa mga katubigan ng Ilog ng Hordan. Muli nilang pinangalanan ang nasakop na bayan ng Laish bilang Bayan ni Dan.

## Mga sanggunian 
Kaurian:Mga tauhan sa Lumang Tipan
Danaus

noong 1903.]]

Si **Danaus**, **Danaos**, o **Danao** ("tagatulog"; Griyego ), ay isang mitolohikong tauhan, na kakambal na lalaki ni Ehipto o Aegyptus at anak na lalaki ni Achiroe at Belus, isang mitikong hari ng Ehipto.  Isang alamat ng pagtatatag o muling pagtatatag ng Argos ang mito ni Danaus, isa sa pinakaunang Miseneong mga lungsod ng Peloponnesus.  Sa *Iliada* ni Homero, karaniwang itinatalaga ang mga Danaano (o Danaan; tribu ni Danaus) at mga Argivo (o Argive) bilang mga hukbong Griyegong kalaban ng mga Troyano. 

Batay sa mitolohiyang Griyego, may 50 mga anak na babae si Danaus: ang **Danaides** o mga **Danaid** na pinilit niyang magpakasal sa kanilang mga pinsang lalaki, ang 50 mga anak ni lalaki ni Ehipto.  Sa araw ng pagdiriwang ng kasal, pinagkalooban ni Danaus ang bawat isa sa kanyang mga anak na babae ng tigi-tig-isang mga panaksak.  Iniutos niya sa mga itong paslangin ang kanilang mga asawa, sa gabi ng kanilang kasal.  Maliban sa isa, sumunod sa utos ng kanilang ama ang lahat ng mga Danaid.  Si Hypermnestra ang hindi umayon sa kaatasan ng amang si Danaus.  Sa halip, tinulungan ni Hypermnestra ang napangasawang si Linceo (o Lynceus) upang makatakas.  Dahil rito, pinarusahan sila kapwa sa Hades.  Pinatawan silang umigib mula sa isang malalim na balon na gumagamit ng mga pang-igib na panala o bistay.

Nagmula sa kaparasuhang ito ang pariralang "gawa ng Danaid", na nangangahulugang walang katapusan at walang ibinubunga o walang kabuluhang gawain.

## Mga sanggunian
Kaurian:Mitolohiyang Griyego
Debora

Si **Debora** o **Deborah** ay ang nag-iisang babaeng hukom ng Israel, ayon sa *Aklat ng mga Hukom* ng Lumang Tipan ng Bibliya.  Bilang isang "babaeng pinapatnubayan ng langit" o propetesa, iniligtas ni Debora ang kanyang mga tao mula sa paniniil ni Haring Habin ng Hazor.  May kaugnayan sa kanya ang pag-awit ng *Awit para kay Debora* o *Awit ni Debora* tuwing ipinagdiriwang ng mga Hudyo ang pagtatagumpay ng mga Israelita laban kay Sisera at mga hari ng Canaan.  Ang *Awit para kay Debora* ang pinakamatandaang piraso o kumposisyon sa panitikang Hebreo.

## Mga sanggunian
Kategorya:Mga tauhan sa Lumang Tipan
Antonio Daniel

Si San **Antonio Daniel** (27 Mayo 1601 &ndash; 4 Hulyo 1648) (Pranses: *Antoine Daniel*; Ingles: *Anthony Daniel*) ay isang misyonerong Hesuwita sa Santa Maria sa piling ng mga Huron.  Isa siya sa walong Kanadyanong mga Martir, isang pangkat ng mga Hesuwitang pinaslang ng mga katutubong Indiyano sa Canada.

Ipinanganak si Daniel sa Dieppe, ng Normandiya.  Nagsagawa siya ng mga gawain sa mga misyong pangkatutubong Indiyano sa Canada mula 1633 hanggang 1648.

## Mga sanggunian
Kategorya:Mga Pranses
Kategorya:Mga santo
Hera

right|thumb|Si Hera.

Si ** Hera** ay ang kapatid na babae at asawa ni Zeus, ayon sa mitolohiyang Griyego. Siya ang Reyna ng mga diyos, at tinaguriang diyosa ng kagandahan ng kasal o pakikipag-isang-dibdib.  Sa mitolohiyang Etruskano, siya si **Uni**.

Nangangahulugang ang katawagang Hera para sa kaniya ng "luningning ng kalangitan" o "dilag"

Bukod sa mga lungsod, may paborito rin siyang mga hayop: ang paboreal at ang baka.

Bilang Reyna ng mga diyos, katangian niya ang kagandahan at pagiging mapagmalaki.  Nagsusuot siya ng ginintuang mga sandalyas, at may ginintuang trono.

## Mga sanggunian 
Kaurian:Mga Griyegong diyos
Reyna ng mga diyos

Ang **reyna ng mga diyos** ay maaaring tumukoy sa:

*Hera, sa mitolohiyang Griyego.
:Katumbas si Hera nina:
::*Huno, sa mitolohiyang Romano.
::*Uni, sa mitolohiyang Etruskano.
*Frigga, sa mitolohiyang Nordiko.
Poseidon

thumb|right|250px|Si Poseidon, na may hawak na piruya.

Sa mitolohiyang Griyego, si **Poseidon** ang isa sa tatlong naging anak nina Kronos at Rhea. Siya ang panginoon at diyos ng karagatan, kaya't mayroon siyang kapangyarihan sa pagtaban ng mga alon, bagyo, at maging ng mga lindol. Sa paglalarawan, katangian niya ang may hawak ng isang sandatang piruya o tinidor, na kahawig ng isang malaking tinidor o sibat na may tatlong tulis at mahabang hawakan. Sa mitolohiyang Romano, kilala siya bilang si **Neptuno**, at bilang si ***Nethuns*** sa mitolohiyang Etruskano.  Sa *Nethuns* hinango ang pangalan niyang *Neptuno*.

Mayroon siyang pag-aaring isang ginintuang karong pandigma na nakapagpapahinahon at nakapagpapatag ng pisngi ng dagat kapag ipinadaraan niya ito sa ibabaw ng mga katubigan.  Bagaman nasa ilalim ng karagatan ang kanyang kaharian at palasyo, ngunit madalas siyang dumalaw sa Bundok ng Olimpus.  Batay sa mitolohikong salaysay hinggil kay Poseidon, siya ang nagbigay ng kabayo sa tao.

## Mga sanggunian 
Kategorya:Mga Griyegong diyos
Kategorya:Mga Romanong diyos
Kategorya:Mga Etruskanong diyos
Hestia

[thumb|right|350px|Si Hesta *(nasa gitna)* at mga dumadambana sa kanya at sa kanyang apuyan, iginuhit ni [Sebastiano Ricci (1723).]]

Sa mitolohiyang Griyego si **Hestia** ang diyosa ng dalampasigandapugan o apuyan at ng tahanan.  Kilala siya sa mitolohiyang Romano bilang ***Vesta*** o **Besta**. Nagmumula lamang sa mga mag-anak na aristokrata ang mga kababaihang ito.

## Mga Sanggunian
Kategorya:Mga Griyegong diyos
Marte (paglilinaw)

Ang **Marte** ay maaaring tumukoy sa:

*Marte (diyos), sa mitolohiyang Romano.
*Marte (planeta), isang planeta.
Diyos ng digmaan

Ang **diyos ng digmaan** ay maaaring tumukoy sa:

*Mga lalaking diyos ng digmaan:
:*Ares, sa mitolohiyang Griyego.
::Katumbas si Ares nina:
:::*Marte, sa mitolohiyang Romano.
:::*Laran, sa mitolohiyang Etruskano.

*Mga diyosa ng digmaan:
:*Athena, sa mitolohiyang Griyego.
::Katumbas si Athena nina:
:::*Minerva, sa mitolohiyang Romano.
:::*Menrva, sa mitolohiyang Etruskano.
Hades

thumb|right|Si Hades habang nasa Mundong Ilalim.

Si **Hades** (;  o , *Háidēs*) ay ang diyos ng mga patay at kamatayan sa mitolohiyang Griyego. Siya rin ang diyos ng Mundong Ilalim, na sa kalaunan kinuha ang kanyang pangalan. Tinagurian din siyang diyos ng kayamanan, dahil sa nakakubling mahahalagang mga metal na nakabaon at nakakubli sa lupa ng mundo. Si Hades ay itinuturing ang panganay na lalaki nina Kronos at Rhea, bagaman ang huling anak na iniluwa ng kanyang ama. Natalo niya at ng kanyang mga kapatid na lalaking sina Zeus at Poseidon ang henerasyon ng kanilang ama ng mga diyos, ang mga Titan, at inangkin ang pamamahala sa mga kosmo. Natanggap ni Hades ang Mundong Ilalim, si Zeus ang langit, at Poseidon ang dagat, ang lupa——matagal nang lalawigan ni Gaia——lagap sa lahat ng tatlo sabay-sabay. Si Hades ay madalas inilalarawan kasama ang kanyang tatlong-ulong bantay asong si Cerberus at, sa ibang mitolohikal na mga may-akda, nauugnay sa Almete ng Kadiliman at ang bident.

Kasama siya ng mga Olimpiyanong diyos na nakipaglaban laban sa mga Titano, ngunit hindi siya kailanmang nanirahan sa Bundok ng Olimpo. 

Nag-aari siya ng isang masalamangkang kalubkob o helmet, na nagiging imbisible kapag isinusuot ito.

## Griyegong diyos ng Mundong Ilalim 
Sa mitolohiyang Griyego, si Hades na diyos ng Mundong Ilalim, ay isang anak na lalaki ng mga Titan na sina Cronus at Rhea. Mayroon siyang tatlong kapatid na babae, si Demeter, si Hestia, at si Hera, pati na rin dalawang kapatid na lalaki, si Zeus, ang bunso sa tatlo, at si Poseidon. Sa pag-abot ng karampatang gulang, napilit ni Zeus ang kanyang amang iluwa ang kanyang mga kapatid. Pagkatapos ng kanilang pagpapakawala, ang anim na nakababatang mga diyos, kasama ang mga kaalyadong natipon nila, hinamon nila ang mga nakatatandang mga diyos para sa kapangyarihan sa Titanomachy, isang banal na digmaan. Ang digmaan ay tumagal ng sampung taon at natapos sa tagumpay ng mga nakababatang mga diyos. Kasunod ng kanilang tagumpay, ayon sa isang iisang sikat na talata sa Iliad (xv.187-93), si Hades at ang kanyang dalawang kapatid na lalaki, sina Poseidon at Zeus, ay tumaya para sa mga kahariang mapapamahalaan. Natanggap ni Zeus ang kalangitan, natanggap ni Poseidon ang mga dagat, at natanggap ni Hades ang Mundong Ilalim, ang hindi nakikitang kaharian na kung saan pumupunta ang kaluluwa ng patay sa pagalis sa mundo, pati na rin ang anuman at lahat ng mga bagay sa ilalim ng lupa.

## Tingnan din 
* Impiyerno
* Seol
* Limbo
* Purgatoryo

## Mga sanggunian 
Kategorya:Mga Griyegong diyos
Kategorya:Mundong ilalim na Griyego
Kategorya:Hades
Kategorya:Impiyerno
Mundong Ilalim

Ang **Mundong Ilalim** ay isang katawagan para sa tirahan ng mga patay ng maraming mga relihiyon at mitolohiya na tumutukoy sa isang pook kung saan pinaniniwalaang nagpupunta ang mga tao kapag namatay na, o kung saan magtutungo ang kanilang mga kaluluwa kapag sumakabilang buhay na.

## Griyegong Mundong Ilalim
Kaugnay ng mitolohiyang Griyego, naniniwala ang sinaunang mga Griyego sa diyos ng Mundong Ilalim na si Hades, na kilala bilang Pluto sa mitolohiya ng sinaunang mga Romano.  

Mayroong palasyo si Hades sa Mundong Ilalim na nakalagak sa pinakamalalim na bahagi ng isang malawak na mamasa-masang lugar.  Maraming mga tarangkahan ang palasyong ito.  Malapit sa kinatatayuan nito ang Ilog ng Styx, kung saan naghihintay ang isang matandang bangkero o mananagwan ng bangka, si Charon.  Naghihintay si Charon ng mga kaluluwa ng mga patay upang ipaglayag sila patungo sa tarangkahan ng Erebus, na nasa kabilang gilid ng ilog.  Kinakailangan nilagyan ng pera ang mga labi ng isang bangkay upang magsilbing bayad sa pagdaan nito sa tarangkahan ng Erebus.  Nakabantay sa tarangkahang ito ang asong si Cerberus na may tatlong ulo at mayroong buntot ng dragon.  Pinapahintulutan ng asong makapasok ang lahat, ngunit walang sinumang makalalabas pa.  Pagkaraang makadaan sa tarangkahan, humaharap ang mga kaluluwa ng mga namatay sa tatlong hukom.  Napupunta ang mga makasalanan sa pook ng walang pagdurusa.  Ipinadadala naman sa mga Kabukiran ng Eliseano isang pook na mapayapa at maganda ang mga mabubuti.

## Tingnan din
*Pagbaba sa mundong ilalim
*Impiyerno

## Mga sanggunian
Kaurian:Mitolohiyang Griyego
Kategorya:Mundong ilalim
Kategorya:Mga lugar ng kabilang buhay
Venus (diyosa)

. Bago ang 79 CE.]]
Si **Venus** ang Diyosang Romano ng pag-ibig, kagandahan, pagtatalik, pertilidad at kasaganaan. Sa mitolohiyang Romano, siya ang ina ng mga Romano sa pamamagitan ng kanyang anak na si Aeneas na nakaligtas sa pagbagsak ng Troya at lumikas sa Italya. Siya ang inankin ni Julio Cesar na ninuno niya. Si Venus ay sentral sa maraming mga pistang Romano at pinapipitagan sa relihiyong Romano sa ilalim ng maraming mga pamagat pangkulto.

## Tingnan din
*Aphrodite

## Mga sanggunian
Kategorya:Mga Romanong diyos
Underworld

Ang ***Underworld*** ay isang serye ng mga aksyon na pelikula panginginig sa takot na nilikha sa pamamagitan Len Wiseman, Kevin Grevioux at Danny McBride. Ang unang film, *Underworld*, ay inilabas noong 2003. Ito ay nagsasabi sa kuwento ng Selene (Kate Beckinsale), isang vampire na gumagana bilang isang Kamatayan Dealer, pagpatay sa mga lycans na di-umano ' y slaughtered ang kanyang pamilya. Ang ikalawang pelikula, *Underworld: Ebolusyon*, ay inilabas noong 2006. Sa film na ito, Selene ay tumatagal ng Michael Corvin, isang alimango/vampire hybrid, sa isang vampire safehouse at mga plano upang bumalik sa Viktor estate upang gumulantang ang isa pang elder Markus, kung kanino sila ay matuklasan ang unang Vampire at isang malakas na kaaway. Ang ikatlong pelikula, *Underworld: Rise of the Lycans*, ang prequel sa serye, chronicling ang pinagmulan ng vampire-lycan digmaan (ito ay inilabas noong ika-23 ng enero, 2009). Ang ika-apat na pelikula, *Underworld: Paggising*, ay ang sumunod na pangyayari sa *Underworld: Ebolusyon* at ay inilabas sa enero 20, 2012. Sa film na ito, ang mga tao ay may natuklasan ang pagkakaroon ng vampire at lycan clans, at ay sinusubukan upang puksain ang parehong mga species. Ikalimang pelikula na may pamagat na *Underworld: Dugo Wars* ay inilabas internationally sa nobyembre 24, 2016, at sa Estados Unidos sa enero 6, 2017.

Sa kabila ng pagtanggap ng karaniwang mga negatibong mga review mula sa kritiko, ang limang pelikula ay may amassed isang malakas na fan sumusunod at may grossed sa isang kabuuang ng $539 milyon, laban sa isang pinagsamang badyet ng $212 milyon.

## Pelikula 
Kategorya:Katatakutan
Eros

thumb|right|Si Eros.

Si **Eros** ang anak na lalaki ng diyosang si Aphrodite (Benus) ayon sa mitolohiyang Griyego at Romano. Tinatawag siyang **Kupido** o **Amor** ng sinaunang mga Romano.  Isa rin siyang diyos ng pag-ibig at malimit ilarawan bilang batang may mga pakpak.  Sa isang tudla ng kanyang palaso mula sa kanyang pana, nagagawa niyang paibigin sa iba ang isang tao o nilalang.  Ama niya si ares.

## Mga sanggunian 
Kaurian:Mga Griyegong diyos
Kaurian:Mga Romanong diyos
Diyos ng pag-ibig

Ang **diyos ng pag-ibig** ay maaaring tumukoy sa:

*Nag-iisang Diyos ng mga Kristiyano.
*Aprodita, diyosa sa mitolohiyang Griyego.
:Katumbas si Aprodita nina:
::*Benus, diyosa sa mitolohiyang Romano.
*Eros, diyos na bata sa mitolohiyang Griyego.
:Katumbas si Eros nina:
::*Kupido o Amor, batang diyos sa mitolohiyang Romano.
Artemis

thumb|right|Si Artemis at ang kanyang kapanalig na aso.

Si **Artemis** ay isang diyosa ng pangangaso at ng mga maiilap at mababangis na mga hayop sa mitolohiyang Griyego.  Kapatid at kakambal siyang babae ni Apollo.  Kilala siya sa pangalang **Diana** sa mitolohiyang Romano.  Dahil sa pagkakaugnay ni Apollo sa araw, kalimitang itinuturing o ikinakabit si Artemis sa "buwan" at bilang ang diyosa ng buwan na pinangalanang **Selene** o **Selena** sa Griyego o **Luna** sa Romano.  Sa mitolohiyang Etruskano, binabaybay ang pangalan niya bilang **Artumes**.

Batay sa mga paglalarawan sa kaniya, mayroon siyang hawak na balingkinitang pana na binabalahan ng ginintuang mga palaso.  Dahil nga diyosa siya ng paninila, mabilis ngunit may kayumian siya sa pagkilos.  Mahal niya ang mga kagubatan.  Paborito niya ang usa at nagbibigay din ng pagkalinga sa iba pang mga mababangis at maiilap na mga hayop.  Siya rin ang tinaguriang dalagang diyosang nagsasanggalang o nagbibigay ng proteksiyon sa mga kabataan ng mundo.

## Mga sanggunian 
Kategorya:Mga Griyegong diyos
Kategorya:Mga Romanong diyos
Kategorya:Mga Titan
Apolo

thumb|right|300px|Si Apollo.

Si **Apolo**, **Apollo** o **Apollon** ay ang diyos ng liwanag at musika sa mitolohiyang Griyego. Anak siyang lalaki ni Zeus kay Leto (Latona), na anak na babae ng isang Titano. Kapatid at kakambal siyang lalaki ni Artemis. Apollo rin ang tawag sa kanya sa mitolohiyang Romano. Binabansagan din siyang **Phoibos** o **Phoebus** na nangangahulugang maliwanag, nakasisilaw, o nagliliyab dahil sa kanyang angking kabataan at kaakit-akit na mukha, kaya't ikinakabit siya sa araw o bilang diyos ng araw na si **Helios** sa Griyego o **Sol** sa Romano.  Kilala siya ng mga Etruskano bilang **Apulu** o **Aplu**.

Bilang diyos ng araw, lagi siyang maaasahan ng tao hinggil sa katotohanan at maging ng kagandahan, sapagkat walang kadilimang nagmumula kay Apollo.  Wala ring mabangis na pag-uugali o pag-init ng ulo at galit.  Wala ring takot.

Bilang diyos ng tugtugin, lumilikha at tumutugtog si Apollo ng musika mula sa isang ginintuang kudyapi o lira.  Ngunit isa rin siyang diyos na bihasa sa pagpana, na nagmamay-ari at naghahawak ng sandatang pilak na pana.

Isa siyang diyos na gumagabay sa tao upang malaman ang "kagustuhang banal".  Bilang tagasunod ni Apollo, nagtuturo ang kanyang orakulong nasa templo niya sa Delphi ng mga ukol sa sining, pagbibigay lunas, at panggagamot o pagpapagaling.

## Mga sanggunian 
Kategorya:Mga Griyegong diyos
Kategorya:Mga Romanong diyos
Kategorya:Mga Titan
Demeter

Si **Demeter** ay ang pangatlong kapatid na babae ni Zeus, ayon sa mitolohiyang Griyego.  Siya ang diyosa ng mga butilya o buto ng halaman o pananim, kaya't siya rin ang diyosa ng agrikultura.  Batay sa mitolohiya ng mga Griyego, siya ang nagturo sa mga tao kung paano magtanim at magsaka.  Kilala siya sa mitolohiyang Romano bilang **Ceres** o **Seres**, na pinagmulan ng salitang Ingles ng angkak, ang *cereal*.

Bilang diyosa ng pag-ani, kalimitan siyang inilalarawan bilang isang babaeng may bigkis ng ginintuang mga mais.  Sinasamba siya ng lahat ng mga uri ng taong nagtatanim at umaani.  Siya ang ina ni Persephone.

Batay sa mitolohikong salaysay, tinangay ni Hades si Persephone nang makita itong nangunguha ng mga bulaklak.  Sinunggaban ni Hades si Persephone at saka isinakay sa kanyang karong pangdigma.  Isang dahilan ng pagtangay ni Hades kay Persophone ang pagkakaroon nito ng kabigha-bighaning kagandahan.  Pangalawang dahilan ang upang gawin itong reyna niya.  At pangatlo, upang magbigay si Perspehone ng liwanag sa madilim na kaharian ni Hades na nasa Mundong Ilalim.

Dahil sa pagtuklas na nawawala si Persephone, namighati si Demeter.  Nagdala ang kanyang kalungkutan ng tag-lamig na may pag-ulan ng yelo o niyebe sa mundo.  Dahil sa tag-lamig, nagkaroon ng panahon ng pagkakait sa tao at iba pang mga nilalang ng mga bungang nagmumula sa pag-ani.

## Mga sanggunian
Kaurian:Mga Griyegong diyos
Kaurian:Mga Romanong diyos
Labindalawang Olimpiyano

[thumb|right|200px|Ang *Labindalawang Olimpiyano*, iginuhit ni [Nicolas-André Monsiau, noong mga huli ng ika-18 daang taon.]]

[thumb|left|300px|Ang [Bundok Olympus na tirahan ng Labindalawang Diyos na Olimpiyano.]]

Ang **Labindalawang Olimpiyano** ay tumutukoy sa mga **diyos ng Olimpo** ng mitolohiyang Griyego na nakatira sa Bundok ng Olimpo. Binubuo ang pangunahing mga diyos at mga diyosa ng sinaunang Gresya nina Zeus (Hupiter) at Hera (Huno), ang mga ulo o pinuno ng mga banal na mag-anak na kinabibilangan ng kanilang mga sarili at iba pang sampung diyos. Kabilang sa mga diyos na lalaki ang magkapatid na sina Poseidon (Neptuno) at Hades (Pluto), sina Ares (Marte), Apollo, Hermes (Merkuryo), at Hephaestus (Vulkan). Sa mga babae, kabilang sina Hestia (kapatid na babae nina Hades at Neptuno), Athena (Minerva), Artemis (Diana), at Aphrodite (Venus).
## Ang Labindalawang Diyos na Olimpiyano at katumbas sa Mitolohiyang Romano
## Tingnan din
*Labindalawang alagad
*Labindalawang Tribo ng Israel
*Mitolohiyang Griyego
## Mga sanggunian 
Kaurian:Mga Griyegong diyos
Selena (paglilinaw)

Ang **Selena** ay maaaring tumukoy sa:

* Selena, mang-aawit na Mehikanang Amerikana.
* Selena Gomez, artista mula sa Estados Unidos.
* Selena Gomez & the Scene, ang banda mula sa Hollywood, Kalipornya.
* Ibang tawag kay Artemis, diyosa ng buwan sa mitolohiyang Griyego.